Ασφάλεια, Προσβασιμότητα και Πολιτικοποίηση στο δημόσιο χώρο: Δια του λόγου κατασκευές και διαπραγματεύσεις της ταυτότητας χώρου σε συζητήσεις νέων ατόμων για την πλατεία Καλλιθέας, στην Άνω Πόλη Θεσσαλονίκης
Creators: name: Ζωγράφου Φρειδερίκη Ηλία
Publisher: name: Aristotle University of Thessaloniki
Year: 2024
Subjects: Δημόσιος χώρος
Πολιτειότητα
Χωρικές ταυτότητες
Κριτική κοινωνική λογοψυχολογία
public space
citizenship
place identities
critical discursive social psychology

description: Στόχο της παρούσας έρευνας αποτελεί η διερεύνηση των ρητορικών κατασκευών της ταυτότητας χώρου και της πολιτειότητας στο πλαίσιο συζητήσεων για τη σχέση των συμμετεχόντων/ουσών με το δημόσιο χώρο της πλατείας Καλλιθέας στην Άνω Πόλη της Θεσσαλονίκης. Για το λόγο αυτό διενεργήθηκαν 14 in situ συνεντεύξεις στο χώρο της πλατείας με νέα άτομα που καθημερινά σχετίζονται με αυτή, δηλαδή είτε μένουν είτε συχνάζουν στην πλατεία και στη γειτονιά. Βάση για την ανάλυση αποτέλεσαν οι αρχές της κριτικής κοινωνικής λογοψυχολογίας. Η ανάλυση επικεντρώθηκε σε ιδεολογικά διλήμματα και δυνάμει αντιθετικές κατασκευές τις πλατείας που την συνθέτουν ως χώρο συγκρούσεων και αντικρουόμενων συμφερόντων. Το πρώτο αντιθετικό σχήμα αφορούσε σε κατασκευές του χώρου της πλατείας ως ανοιχτού και προσβάσιμου, άμεσα συσχετισμένου με αισθήματα ανήκειν και ασφάλειας. Στην ταυτότητα του χώρου ως οικείου και ασφαλή αντιπαρατίθενται γραμμές επιχειρηματολογίας μέσα από τις οποίες η πλατεία κατασκευάστηκε ως ένα περιβάλλον έντασης και όχλησης από κοινωνικά ανεπιθύμητες συμπεριφορές. Το δεύτερο αντιθετικό σχήμα αφορούσε την κατασκευή της πλατείας ως χώρου πολιτικοποίησης τον οποίο οικειοποιούνται οι κοινωνικοί δράστες, διεκδικώντας ελευθερία έκφρασης και ορατότητα, ή ως παραμελημένου χώρου που χρειάζεται εξευγενισμό και αλλαγή. Συμπερασματικά, η έρευνα τονίζει τους τρόπους με τους οποίους οι διάφορες νοηματοδοτήσεις των συλλογικών εμπειριών φέρνουν στο φως ιδεολογικές αντιπαραθέσεις και διλήμματα που σχετίζονται με διαφορετικές όψεις της πολιτειότητας και του αισθήματος «ανήκειν» στο δημόσιο χώρο στην μετά-COVID εποχή
description: The aim of the present study is to examine the rhetorical constructions of place identity and citizenship within the context of young people’s discourse around the public space of Kalithea Square in Ano Poli, Thessaloniki. Towards this aim, 14 insitu interviews with youth who have daily connections to the square, either by residing in the area or frequenting it, were conducted. The analysis which used the principles of Critical Discursive Social Psychology (CDSP) documented ideological dilemmas and opposing constructions that constituted the square as a space of conflict and contested interests. A first argumentative line constructed the square as an open and accessible space directly associated with feelings of belonging and safety. In contrast to the identity of the square as familiar and safe, other argumentative lines portrayed it as an environment of tension and disturbance due to socially undesirable behaviors. The second contradiction was between the construction of the square as a space of politicization, appropriated by social actors advocating for freedom of expression and visibility and its representation as a neglected space in need of urban interventions/ gentrification and change. In conclusion, the research highlighted how various meanings derived from collective experiences shed light on ideological conflicts and dilemmas related to different aspects of politicization and the sense of belonging in the public space within the post-COVID era